Max Theon

Max Théon (født 17. november 1848 i Warzsawa i Kongress-Polen, død 4. mars 1927 i Tlemcen, Algerie) var pseudonymet på en polsk jødisk kabbalist, okkultist og medlem av et hemmelig selskap. Hans navn var muligens Louis-Maximillian Bimstein. Han regnes som grunnleggeren av The Cosmic Movement og det hermetiske broderskap av Luxor.


== Ukjent identitet ==
Théon levde hele livet under falske navn og identifikasjonspapirer og oppga stadig feilaktige opplysninger til myndighetene. Hans sanne navn, fødselsdato og fødested er derfor ukjent.
Medlemmer av Ordenen av Gull- og Rosenkorset var forpliktet til å skjule sin identitet overfor myndighetene. De endret stadig identitet og bosted og måtte velge døden fremfor å avsløre ordenens hemmeligheter. I sitt verk om frimureriet trodde derfor Kenneth Mackenzie at det hermetiske broderskap av Luxor hadde «en rosenkors-basis»I 1907 skrev den franske journalisten Jaques Brieu at Max Théon var en jødisk kabbalist fra Levanten. Mirra Alfassa Morriset, som ble opplært av Max Théon  i okkultisme i Tlemcen i Algerie i årene 1906 og 1907, visste intet om hans alder eller fødested, men trodde at han var polsk eller russisk: «Han var av jødisk opprinnelse, og måtte av den grunn flykte fra sitt land». Mirra skrev også: 

Jeg vet ikke om han var russisk eller polsk [jøde]. Han sa aldri hvem han var eller hvor han ble født, ei heller hans alder... Han hadde antatt to navn: Det ene var et arabisk navn han hadde valgt da han flyktet til Algerie... Etter å ha arbeidet sammen med Blavatsky og grunnlagt et okkult samfunn i Egypt, reiste han til Algerie, og... kalte seg selv «Aia Aziz». Da han deretter innledet oppsettet av hans Cosmic Review og hans «kosmiske gruppe», kalte han seg selv Max Théon, som betyr... den høyeste Gud! Og ingen kjente ham under noe annet navn enn disse to... Han sa at han hadde mottatt sin innvielse i India, og formulerte deretter en tradisjon som han kalte den «kosmiske tradisjon», og som han hevdet... (var eldre enn) Kabbalaen og Vedaene.
Flere biografier om Mirra Alfassa Morriset knytter Max Théon til Helena Petrovna Blavatskys og den koptiske magikerens «Paulos Metamon» forsøk på å grunnlegge Sociéte spirite i Kairo i 1871.
Dette kolliderer med påstandene om at Max Théon var i Paris i 1870 og England i 1873. Andre steder er det blitt hevdet det at «Paulos Metamon» var Max Théons far.


== Fødselsdatoen ==


=== Vielsesattest ===

Da han giftet seg i Westminster Abbey i London den 21. mars 1885, oppga han alderen til 30 år (født 1855) og  navnet som Louis Maximillian Bimstein. Ifølge bryllupsattesten var faren en polsk rabbi ved navn Leon Judas Bimstein. Alderen på hans kone (oppgitt som 27 år, dvs født 1859) og brudepiken Augusta Rolfe (født 1845) er også feil.


=== Dødsattest ===
Ifølge dødsattesten ble han født den 17. november 1848. Ifølge folketellingen i Algerie i 1911 ble han født den 5. august 1847. Den jødiske sionisten og kabbalisten Pascal Themanlys, som i 1949 ledet den franske seksjonen av informasjonsdepartementet i den nye staten Israel, hevdet at Max Théon ble født i 1848 i Warszawa i Polen. I et brev til rabbi Morali i Algerie oppga Max Théon å være født den 1. juni 1850, mens en avis i Algerie skrev at han døde 76 år gammel i 1927, med andre ord født i 1850.


== Referanser ==


== Litteratur ==
Mothers Agenda, 8 bind, Institute for Evolutionary Research, 1979
Sujata Nahar: Mother's Chronicles, 3 bind, Institut des Recherches Evolutives, 1985–1989, ISBN 2902776187, ISBN 978-2902776184